**შესავალი**

ლტოლვილთა დანიის საბჭო არის ჰუმანიტარული, არასამთავრობო, არაკომერციული საერთაშორისო ორგანიზაცია, რომელიც დაფუძნდა 1956 წელს და საქმიანობს 35-ზე მეტ ქვეყანაში მსოფლიოს მასშტაბით.

ლტოლვილთა დანიის საბჭოს მანდატია პირდაპირი დახმარების გაწევა კონფლიქტით დაზარალებული მოსახლეობისთვის, ლტოლვილებისთვის, იძულებით გადაადგილებული პირებისთვის და მასპინძელი თემებისთვის საერთაშორისო დონეზე მათი საკითხების ადვოკატირებით.

საქართველოში ლტოლვილთა დანიის საბჭო საქმიანობას ახორციელებს 1999 წლიდან, აფხაზეთში 2005 წლიდან. ორგანიზაციის მიზანია შეამციროს იძულებით გადაადგილებასთან დაკაშირებული რისკები, ხელი შეუწყოს გრძელვადიანი და მდგრადი გადაწყვეტილებების მიღებას დევნილების, დაბრუნებულების, მოწყვლადი ჯგუფებისა და ლტოლვილის მსგავს სიტუაციაში მყოფი პირებისთვის.

ლტოლვილთა დანიის საბჭოს საქმიანობა ეფუძნება შემდეგ ღირებულებებს: ჰუმანიტარული მიდგომა, პატივისცემა, დამოუკიდებლობა და ნეიტრალურობა, ჩართულობა, გამჭვირვალობა და პატიოსნება.

2019 წლის თებერვლიდან ლტოლვილთა დანიის საბჭო ახორციელებს პროექტს „ეკონომიკური მონაწილეობა, საცხოვრებლით უზრუნველყოფა და სოციალური ინფრასტრუქტურა იძულებით გადაადგილებულ პირთა და მასპინძელი თემებისთვის “, რომელიც ფინანსდება გერმანიის მთავრობის მიერ KFW-ის მეშევეობით საქართველო-გერმანიის ფინანსური თანამშრომლობის ფარგლებში. პროექტი ხორციელდება საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალურ საკითხთა სამინისტროს აქტიური ჩართულობითა და მხარდაჭერით.

**პროექტის მიზანია** იძულებით გადაადგილებული და მასპინძელი თემების ინტეგრაციის ხელშეწყობა საქართველოში, სოციალური და საგანმანათლებლო სერვისების, გრძელვადიანი და მდგრადი საარსებო წყაროების შესაძლებლობების უზრუნველყოფით და დევნილთა საცხოვრებელი პირობების გაუმჯობესების გზით.

**ინფორმაცია მოთხოვნილ სამუშაოებზე**

ზემოთაღნიშნული პროექტის ფარგლებში დევნილთა დასახლებაში იგეგმება მცირემასშტაბიანი სათემო პროექტის მხარდაჭერა, კერძოდ:

1. ქ. ქარელში ახალგაზრდობის ქ. N5-ში მდებარე დევნილთა დასახლების და ახლადაშენებული საბავშო ბაღის მიმდებარედ ბავშვთა სათამაშო მოედნის და სკვერის მოწყობა.

**მოთხოვნა სატენდერო წინადადებაზე**: PR\_00167389

**სატენდერო წინადადებების გამოცხადების თარიღი:** 2021 წლის 15 ოქტომბერი

**სატენდერო წინადადებების წარდგენის ბოლო ვადა:** 2021 წლის 25 ოქტომბერი

**სატენდერო წინადადებების წარდგენის დახურვის დრო:** 24:00

**შემოთავაზების საგანი:**

* ქ. ქარელში ახალგაზრდობის ქ. N5-ში მდებარე დევნილთა დასახლების მიმდებარედ **ბავშვთა სათამაშო მოედნის და სკვერის მოწყობა.**

***დაინტერესებულ სამშენებლო კომპანიებს შეუძლიათ მოგვაწოდონ შემოთავაზება ლოტების მიხედვით და გამოხატონ ინტერესი მხოლოდ ერთი ან ორივე პროექტის/ლოტის განხორციელებაზე.***

**მოთხოვნილი დოკუმენტაცია**

ლტოლვილთა დანიის საბჭოს წარმომადგენლობა საქართველოში გთხოვთ, წარმოადგინოთ:

1. ფას(ებ)ის კვოტირების სრულად შევსებული, ხელმოწერილი და ბეჭედდასმული ფორმა (RFQ) მოთხოვნილი სამუშაოების შესრულებასთან დაკავშირებით ლოტების მიხედვით თანდართული დოკუმენტების შესაბამისად.
2. დანართი A - დეტალური ბიუჯეტები ლარში პროექტების მიხედვით, დღგ-ს ჩათვლით - ხელმოწერილი და ბეჭედდასმული;
3. დანართი B - სამუშაოების შესრულების გრაფიკი პროექტების მიხედვით უნდა ასახავდეს სამუშაოების შესრულების განრიგს - ხელმოწერილი და ბეჭედდასმული. კვირის რაოდენობების დამატება შესაძლებელია თქვენი შეხედულებისამებრ.
4. მომწოდებლის ქცევის კოდექსი ხელმოწერილი
5. მომწოდებლის რეგისტრაციის ფორმა შევსებული და ხელმოწერილი

ზემოთ ჩამოთვლილი დოკუმენტები უნდა წარმოადგინოთ ელექტრონული ფოსტით (ი-მეილით) შემდეგ მისამართზე: **rfq.geo.tbs@drc.ngo** ან ლტოლვილთა დანიის საბჭოს ოფისში შემდეგ მისამართზე: ჭავჭავაძის 37დ, თბილისი, საქართველო, **არა უგვიანეს 25 ოქტომბრისა 24:00.**

**სატენდერო წინადადების წარდგენის ფორმა**

* სატენდერო წინადადების ლტოლვილთა დანიის საბჭოს ოფისში წარდგენის შემთხვევაში, სატენდერო მასალა ყველა თანდართული აუცილებელი დოკუმენტით უნდა წარმოადგინოთ დალუქულ კონვერტში და კონვერტზე მიუთითოთ ტენდერში მონაწილე კომპანიის სახელწოდება და შემოთავაზების ნომერი **PR\_00167389.**
* ელექტრონული ფოსტით (ი-მეილით) გაგზავნის შემთხვევაში, კომპანიამ უნდა მიუთითოს შემოთავაზების ნომერი **PR\_00167389** ელექტრონული ფოსტის საგნის ველში.

კითხვები შემთხვევაში, შეგიძლიათ წერილობით გაგზავნოთ თქვენი შეკითხვები შემდეგ ელ-ფოსტის მისამართზე: **ekaterine.tchotchua@drc.ngo** **არა უგვიანეს 21 ოქტომბრისა.**

**შეფასების კრიტერიუმი:**

* შემოთავაზების საუკეთესო ფასი შეირჩევა ადმინისტრაციული, ტექნიკური და ფინანსური შეფასების საფუძველზე
* არასრულად შევსებული, ნაკლული (უნდა იყოს 5 დოკუმენტი) და დაგვიანებული შემოთავაზება არ იქნება განხილული.

**ანგარიშსწორება**

**სამშენებლო სამუშაოების შესრულებაზე ანგარიშსწორება მოხდება შემდეგი სქემის მიხედვით:**

1. **ავანსი**-კონტრაქტის ჯამური თანხის 10%-ის გადახდა მოხდება კონტრაქტზე ორივე მხრიდან ხელმოწერისთანავე ავანსად;
2. **პირველი ტრანში**-კონტრაქტის ჯამური თანხის 40%-ის გადახდა მოხდება მას შემდეგ, რაც შესრულდება მთლიანი სამუშაოს 50% და ორივე მხრიდან ხელი მოეწერება მიღება-ჩაბარების აქტს;
3. **მეორე ტრანში-**კონტრაქტის ჯამური თანხის 50%-ის გადახდა მოხდება მას შემდეგ, რაც შესრულდება მთლიანი სამუშაოს 100% და ორივე მხრიდან ხელი მოეწერება მიღება-ჩაბარების საბოლოო აქტს.